Aquest dilluns fa un mes de la nit més dura dels disturbis contra la sentència del procés, la del 18 d’octubre, que va deixar 24 periodistes ferits –un a Girona i la resta, a Barcelona– i dos més detinguts –un a la capital catalana i un a Tarragona. Des de llavors, Mèdia.cat ha continuat treballant per completar i contrastar el recompte de periodistes ferits, no només durant els aldarulls sinó també en manifestacions en contra de la sentència als líders independentistes i a favor de la unitat d’Espanya, entre el 14 i el 27 d’octubre.

El balanç definitiu és de 70 periodistes ferits. Un 69% de les agressions les van provocar actuacions dels cossos policials, fos de forma deliberada contra periodistes o com a conseqüència de càrregues genèriques contra manifestants. En diversos casos els afectats constaten que els agents van atacar-los directament per impedir que documentessin l’actuació policial o que van agredir-los tot i identificar-se com a periodistes. Més avall s’especifiquen les causes de tots els incidents amb més detall.

Com s’ha fet el recompte

Aquest recompte s’ha fet després d’aclarir casos que en el seu dia eren confusos, afegir-ne de nous que hem conegut després i descartar-ne alguns que han resultat no ser agressions. Hi incloem incidents on els i les professionals de la informació –redactors, càmeres, fotògrafs, articulistes– han rebut impactes, ferides o cops al seu cos mentre treballaven per cobrir les protestes.

Les xifres corresponen als periodistes ferits que hem pogut identificar, però en episodis especialment confusos pot haver-hi més afectats que es facin difícils de comptabilitzar. Per exemple, en la manifestació de l’extrema dreta a plaça Artós, on es van llançar objectes contra la premsa; o en casos d’ús de gasos lacrimògens per part de la policia, en què és complicat determinar el nombre d’afectats.

Els incidents que han suposat amenaces, insults o destrosses de material però sense violència física contra les persones no s’inclouen en aquesta xifra i s’han registrat a part. Sí que recollim en aquest llistat, tot i que es comptabilitzen a part, les dues detencions a periodistes, per la gravetat dels fets.

Repercussió internacional

A partir dels casos recollits, l’Observatori Mèdia.cat i l’entitat que l’impulsa, el Grup de Periodistes Ramon Barnils, hem treballat per fer arribar les xifres d’agressions i la preocupació pels atacs contra periodistes a diverses institucions nacionals i internacionals. Ens vam reunir amb l’alcaldessa de Barcelona, Ada Colau, i al regidor de Drets de Ciutadania de l’Ajuntament, Marc Serra, en el marc d’una trobada amb diverses entitats periodístiques; així com amb el vicepresident del Govern de la Generalitat, Pere Aragonès, en el marc del Consell Assessor de l’Oficina de Drets Civils i Polítics.

Les xifres del Mapa de la Censura van servir per fonamentar una denúncia sobre les agressions a periodistes a Catalunya que la Federació Europea de Periodistes i la Federació Internacional de Periodistes van presentar de la Plataforma de Protecció del Periodisme i Seguretat dels Periodistes del Consell d’Europa, que les autoritats espanyoles es van veure obligades a respondre. La Comissionada de Drets Humans del Consell d’Europa, Dunja Mijatović, es va mostrar preocupada pels atacs a periodistes a Catalunya. El representant de l’OSCE sobre Llibertat d’expressió en els Mèdia, Harlem Désir, va requerir a les autoritats espanyoles “assegurar la protecció dels periodistes en tot moment“.

El Mapa de la Censura de Mèdia.cat recopila des de 2015 possibles vulneracions a les llibertats d’expressió i d’informació als Països Catalans. Podeu aportar nous casos o més informació sobre algun incident que hagueu patit o presenciat escrivint-nos a mapacensura@mediacat.

Xifres per dies i llocs

Després de divendres 18, el més dur, els dies amb més ferits van ser les primeres nits de protestes, de dilluns 14 a dimecres 16 d’octubre.

Dilluns, 14 d’octubre

11 periodistes agredits/des per la policia a l’aeroport del Prat i a Barcelona

1 periodista agredit/da per manifestants a Barcelona

Total: 12

Dimarts, 15 d’octubre

6 periodistes agredits/des per la policia a Barcelona

3 periodistes agredits/des per manifestants a Tarragona

2 periodistes agredits/des per causes desconegudes o no confirmades a Lleida i a Sabadell

Total: 11

Dimecres, 16 d’octubre

7 periodistes agredits/des per la policia a Barcelona

1 periodistes agredits/des per manifestants a Barcelona

3 periodistes agredits/des per causes desconegudes o no confirmades a Barcelona i a Girona

Total: 11

Dijous, 17 d’octubre

1 periodistes agredits/des per la policia a Barcelona

2 periodistes agredits/des per membres de l’extrema dreta a Barcelona

Total: 3

Divendres, 18 d’octubre



19 periodistes agredits/des per la policia a Barcelona i Girona

5 periodistes agredits/des per causes desconegudes o no confirmades a Barcelona

Total: 24

[2 periodistes detinguts a Barcelona i a Tarragona]

Dissabte, 19 d’octubre



1 periodista agredit/da per la policia a Barcelona

1 periodista agredit/da per manifestants a Barcelona

Total: 2

Diumenge, 20 d’octubre

1 periodista agredit/da a Tarragona

Total: 1

Dissabte, 26 d’octubre

3 periodistes ferits/des a Barcelona

2 periodistes ferits/des a Palma

Total: 5

Diumenge, 27 d’octubre

1 periodista ferit/da a Barcelona

Total: 1

Balanç total: 70 periodistes ferits/des

Causes dels incidents

48 periodistes van resultar ferits a conseqüència d’actuacions de la Policia nacional espanyola i els Mossos d’Esquadra –incloent bales de goma, projectils de foam, cops de porra, empentes, gasos lacrimògens i altres– (un 69%); 10 per l’acció dels manifestants –que protestaven contra la sentència o bé a favor de la unitat d’Espanya– (un 14%); 2 van ser per atacs de l’extrema dreta (un 3%) i en 10 incidents se’n desconeix la causa (14%).

Llistat complet d’incidents

Diumenge, 27 d’octubre

Un càmera, colpejat amb un pal durant la manifestació de Societat Civil Catalana

27-10-19 El càmera de l’agència Rutply Adrián S. Berger ha rebut un cop al cap amb un pal mentre filmava els intents d’alguns manifestants d’arrancar el llaç groc de la façana de la Casa Amatller, al Passeig de Gràcia de Barcelona, durant la manifestació a favor de la unitat d’Espanya convocada per Societat Civil Catalana.

Se llenan la boca hablando de la violencia independentista, pero recién casi me parten la cabeza con una pértiga de 5 metros por filmar como arrancaban, por segundo año consecutivo, el lazo amarillo de Casa Amatller. "Hoy no vas a necesitar el casco", me dijeron temprano. Seguro? pic.twitter.com/e7kFdzoq1a — Adrián S. Berger (@sanchezberger) October 27, 2019

Dissabte, 26 d’octubre

Dos periodistes, agredits a Palma mentre cobrien una manifestació per la unitat d’Espanya

26-10-19 El Sindicat de Periodistes de les Illes Balears (SPIB) denuncia l’agressió i amenaça a dos periodistes que cobrien la manifestació a Palma en defensa de la unitat d’Espanya convocada per Foro Baleares. L’agressió va començar quan alguns manifestants van prendre la llibreta on apuntava al redactor del Diario de Mallorca, i quan un altre informador d’EFE els ha recriminat l’actitud, aquests també l’han amenaçat, insultat i empentat per carrer Sant Miquel fins que ha intervingut la policia per protegir-los. Foro Baleares ha condemnat les agressions i s’ha compromès a ajudar a identificar els agressors per portar-los davant la justícia.

Amenacen i increpen dos periodistes en la manifestació a Palma en suport als agents desplegats a Catalunya (Diario de Mallorca, en castellà)

Dos periodistas de #Baleares han sido hoy agredidos y amenazados en Palma en la manifestación convocada bajo el lema ‘Unidos por España’. Condenamos estos ataques y pedimos a los convocantes que garanticen el derecho de los periodistas a trabajar. @ForoBaleares — SPIB (@SPIBviu) October 26, 2019



Dos fotògrafs, ferits per projectils de foam a Barcelona

26-10-19 Testimonis presencials han documentat les ferides a dos fotoperiodistes perfectament acreditats amb l’armilla oficial del Col·legi de Periodistes per impactes de projectils foam dels Mossos d’Esquadra. Els incidents s’han produït a la zona entre plaça Urquinaona i Via Laietana, quan han començat les càrregues policials. Un dels fotògrafs, que no ha pogut ser identificat, ha rebut el tret a l’abdomen, mentre l’altre, un freelance que prefereix mantenir-se en l’anonimat, a la cama dreta.

EN DIRECTE Un periodista ha rebut l’impacte d’una bala de foam durant les càrregues dels @mossos a la Via Laietana 📸 @martiurgell https://t.co/0wFAgM7Fgh #SentènciaProcés pic.twitter.com/qYah4Wn7mc — NacióDigital (@naciodigital) October 26, 2019

Un altre fotògraf acreditat ferit. Tret de foam a la cama pic.twitter.com/vDJ5EASni8 — Jordi Borràs (@jordiborras) October 26, 2019

Un fotògraf, amb el nas trencat per un cop de porra

26-10-19 El fotoperiodista d’Associated Press Felipe Dana ha rebut un cop de porra en una càrrega policial a la zona entre Via Laietana i Plaça Urquinaona que li ha provocat una fractura al nas. També anava perfectament identificat.

Diumenge, 20 d’octubre

Un periodista, empentat i amenaçat per un manifestant a Tarragona

El periodista de Tarragona Ràdio Joan Mercadé rep amenaces i una empenta per part d’un manifestant unionista a Tarragona. L’agressor el commina a deixar de gravar.

Tota la setmana porto cobrint les actuacions policials a la nit. Avui amb la manifestació espanyolista he passat més por q no pas per la nit. Un d'ells, feixista fins la mèdul·la, m'ha dit que si gravava el que no hauria "el mòbil i jo ens anàvem a la merda" i m'ha espitjat. — Joan Mercadé (@JoanMerka97) October 20, 2019

Dissabte, 19 d’octubre

Un agent fa caure a terra un periodista



Just abans de començar la manifestació a la plaça Urquinaona de Barcelona, un agent de la Policia espanyola ha colpejat un periodista mentre gravava. L’informador ha caigut a terra, i segons testimonis li ha trencat les ulleres.

En el inicio de la manifestación en Urquinaona un agente de @policia ha agredido a un periodista. Ya hay 59 periodistas agredidos/as desde el lunes según ha contabilizado @GrupBarnils #SomDefensores pic.twitter.com/bLpdMx4Lkz — IRIDIA (@centre_IRIDIA) October 19, 2019

Vídeo que vaig fer dissabte. Ho te tot. Manifestació tranquilíssima a les 18h, a la mateixa hora apareixen els del CNP, directament amb empentes, piloteres a la mà, dos números agredeixen directament a un periodista (li trenquen les ulleres…)…. https://t.co/3gbN7xDly9 — Albert Salamé (@albertsalame) October 22, 2019

Un manifestant colpeja un càmera de TV3

Un càmera de TV3 és colpejat amb un pal per un manifestant un cop acabada la manifestació a plaça Urquinaona.

Divendres, 18 d’octubre

Les bales de goma deixen tres periodistes ferits a Barcelona



Dues càrregues policials, amb bales de goma incloses i contra periodistes perfectament identificats, deixen tres informadors ferits. Primer, hi ha trets amb bala de goma contra periodistes identificats a la Ronda de Sant Pere. El redactor de l’Agència Catalana de Notícies (ACN) Bernat Vilaró rep l’impacte d’una bala de goma. Després hi ha cops de porra a Ronda Sant Pere cantó Fontanella. Una periodista freelance i un altre informador resulten ferits per impactes de bales de goma.

La policia espanyola dispara bales de goma i carrega contra un grup de periodistes identificats. Un periodista de l’@agenciaacn contusionat per una bala de goma, que no li ha fet ferides més greus per la màscara antigasos https://t.co/FBMwZRl6a3 pic.twitter.com/q5GTE30DUN — ACN (@agenciaacn) October 18, 2019

Equips de TVE, agredits per causes que es desconeixen

Dos equips de Televisió Espanyola (TVE) són agredits mentre informaven dels disturbis. La informació aportada pel Consell d’Informatius de la cadena no n’especifica els agressors.

▶️Dos equipos de TVE han sido agredidos mientras informaban de los disturbios en Barcelona. Apoyamos a nuestros compañeros y reclamamos el derecho a ejercer nuestra profesión en libertad. ¡Sin periodismo no hay democracia!⏫ — C.Informativos TVE (@CdItve) October 18, 2019

Gasos lacrimògens provoquen un atac d’asma a una periodista i afecten un nombre indeterminat d’informadors

Molts periodistes són afectats pels gasos lacrimògens a Via Laietana. La policia els ha tirat molt a prop de la línia on es trobava la premsa.

Una periodista de Contexto ha patit un atac d’asma a Portal de l’Àngel cantonada amb el carrer Montsió, provocat pels gasos lacrimògens.

Gasos lacrimògens a Via Laietana. Costa respirar. Primers companys i companyes atesos i amb dificultats. pic.twitter.com/90p9vc8Zi8 — Martí Albesa (@MartiAlbesa) October 18, 2019

#SentenciaProces | Carrer Condal "Ens fan mals els ulls del gas, hi ha una barricada i la policia prenent posicions" pic.twitter.com/Blro0Pjcgi — REVISTA MIRALL (@revista_mirall) October 18, 2019

Un periodista rep tres impactes de bala de goma, el pega la policia i li posen traves per denunciar

El periodista Quico Sallés (El Món) explica que ha rebut una bala de goma a la cama mentre gravava: ha quedat enregistrat com el policia dispara. Posteriorment, ha rebut dos impactes més: un, al genoll, i un altre entre el genoll i la cuixa, a la part dreta. Tots a la cama dreta. Després, segons explica el mateix Sallés a Mèdia.cat, cinc policies l’han agafat i pegat, amb les mans i les defenses, a la cintura, al pit i al cap. El periodista ha intentat posar denúncia als Mossos i li han posat molts problemes burocràtics (demanant-li el comunicat mèdic o els números dels agents, i dient-li que s’havia d’esperar de dues a tres hores).

Un periodista, ferit al cap a Via Laietana

Ja a les 6 de la tarda informaven d’un periodista ferit al cap a Via Laietana, probablement, per una bala de goma, però no s’ha pogut confirmar, així com tampoc la identitat de l’agredit.

https://twitter.com/kikucule/status/1185229296954200064

Els avalots l’empenten i li llancen per terra el material

Un altre periodista, Fermín Grodira, denuncia haver estat empentat per agents antiavalots al carrer Comtal després de patir insults, un escorcoll i que li llencin les coses pel terra, inclosa la càmera.

https://twitter.com/grodira/status/1185271742010462208

Agredit per la policia al crit de “No sabes quiénes somos”

El periodista Arnau Maymó de Catalunya Ràdio explica per antena que ha estat ferit per la policia al crit de “No sabes quiénes somos”.

ESPECIAL | El periodista de Catalunya Ràdio Arnau Maymó, agredit per agents del Cuerpo Nacional de Policía al carrer Comtal mentre cobria els aldarulls de Barcelona Tot el suport a l’Arnau i el rebuig més enèrgic a les agressions a la llibertat d’informació #SentènciaCatRàdio pic.twitter.com/QP2VGs30tX — Saül Gordillo (@saulgordillo) October 18, 2019

Colpejat per impedir que segueixi gravant

El fotoperiodista Sergi Alcázar, d’El Nacional, és colpejat per un agent que no vol que gravi les càrregues, tal com es veu al vídeo.

Colpejat dins de l’edifici de la redacció mentre feia fotos

El periodista Salvador Cot, director d’El Món, denuncia que ha estat colpejat per agents del Cuerpo Nacional de Policia mentre feia fotos dins del portal d’un edifici al Passeig de Gràcia on hi ha la redacció del diari.

Un grup de CNPs m’acaba de pegar per pur esport. Estava fent fotos des de dins del portal de l’edifici (Passeig de Gràcia, 16) i han entrat quatre o cinc d’ells com bèsties. pic.twitter.com/iDyiDSkowW — Salvador Cot (@salvadorcot) October 18, 2019

Cops de porra en un portal tot i anar identificat

Els Mossos han agredit un grup de persones que parlaven tranquil·lament en un portal. Un d’ells, un periodista qui s’ha identificat com a tal, sense que servís de res.

. @policia repartiendo porrazos sin criterio en un portal, al lado de un cordon policial de #Mossos donde un grupo de gente hablaba tranquilamente. No les ha importado que me identifique como periodista. Han seguido golpeandome a mí y a un chico. #VagaGeneral18O pic.twitter.com/IX3CX3EGHO — Guillem Andrés (@Guillem_Andres) October 18, 2019

Fotoperiodista amb contusió a la mandíbula i commoció cerebral per una bala de goma

El fotoperiodista Emili Puig ha rebut una bala de goma a la cara malgrat que anava perfectament identificat. Ha patit contusions a la mandíbula i un queixal enfonsat. Explica que en sortir de l’hospital uns agents se n’han rigut i increpat. L’endemà torna a l’hospital i li diagnostiquen commoció cerebral a partir d’un traumatisme cranial.

https://twitter.com/EmiliPuig1/status/1185348644372930561

Agredit dins d’un comerç 24 hores tot i identificar-se

El periodista de la Cadena SER Catalunya Albert Prat, agredit mentre es trobava refugiat a un comerç 24 hores. Ha rebut cops de porra a les cames tot i identificar-se com a periodista.

Els Mossos m’acaben d’agredir de camí a casa. M’he refugiat a una botiga 24 hores perquè corrien radicals. Una furgoneta s’ha aturat davant meu. M’han agafat de la jaqueta, m’han tret de la botiga i m’han clavat dos cops de porra a les cames, malgrat he cridat que sóc periodista. — Albert Prat (@albertpratviver) October 18, 2019

Un càmera d’ETB, a l’hospital per un impacte de bala de goma

Un càmera del programa En Jake d’Euskal Telebista, atès a l’hospital després de rebre un impacte de bala de goma al braç. Denuncia que ha demanat ajuda als policies per sortir del lloc, sense èxit.

🔴Ismael, uno de nuestros compañeros en Barcelona ha recibido un pelotazo de goma por parte de la policía. Ha sido trasladado al hospital aunque está en buen estado.

Respeto a la prensa, de los manifestantes y de la policía.#SentenciaProces

➡ https://t.co/OY83zEh0fK@Xlapitz pic.twitter.com/TH3bMX5jgo — En Jake (@enjakeETB) October 18, 2019

Dos fotoperiodistes reben impactes de foam i de bala de goma

Emilio Morenatti, fotògraf d’AP, ferit per un tret de foam al braç.

Bernat Arnangué, d’AP, rep un impacte de bala de goma al cul.

Trau al cap per a un fotoperiodista de ‘Vilaweb’

El fotoperiodista de Vilaweb Albert Salamé, ferit per un trau al cap a Via Laietana.

https://twitter.com/albertsalame/status/1185484195583447042

Agredit per antiavalots sense tenir manifestants a prop

El fotògraf Paco Freire denuncia haver estat agredit per dos antiavalots al carrer Trafalgar mentre cobria els incidents. Anava perfectament identificat i en aquell moment no hi havia manifestants, però amb tot els policies el vam empènyer i li van colpejar la càmera i li van trencar.

Tres punts al colze per una bala de foam, a Girona

A Girona, el fotoperiodista David Aparicio, que treballava pel Diari de Girona i anava acreditat amb armilla, és ferit al colze per una bala de foam. Li van haver de posar tres punts.

21.49 | La policia ha disparat Foam a un fotoperiodista que anava acreditat i l’han ferit al braç. pic.twitter.com/ZZTqvLSauz — Ràdio Girona – SER Catalunya (@SERGirona) October 18, 2019

Detingut un fotoperiodista d’El País a Barcelona



La policia nacional espanyola deté de forma violenta al fotògraf d’El País Albert Garcia a la Ronda Sant Pere cantonada Pau Claris cap a les 22:30h. Se l’emporta emmanillat mentre fotografiava una altra violenta detenció a Plaça Urquinaona. Altres periodistes que han presenciat els fets afirmen que els agents han cridat “la cámara” veient que estaven envoltats de periodistes. Després l’han arrestat acusant-lo d’empentar un agent, cosa que ell nega. Garcia anava acreditat amb el braçal de premsa i la càmera penjant. Un grup de periodistes s’ha concentrat davant de la seu de la Policia Nacional a La Verneda en suport al detingut i els agents els han fet fora amb amenaces, dient “Nosotros somos policias y podemos hacer lo que queramos. Somos la ley”. Finalment Albert Garcia ha estat posat en llibertat la matinada de divendres a dissabte cap a les 3:30h.

La @policia s'endú detingut emmanillat a l'esquena el fotoperiodista del @elpaiscatalunya Albert Garcia. L'han arrossegat mentre cridava que li feien mal. Feia fotos d'una altra violenta detenció a Urquinaona. pic.twitter.com/t7aYQpT6Tl — Anna Punsí (@punsix) October 18, 2019

EN DIRECTE Vídeo del nostre company @gutcab, que era al costat del fotògraf d'@el_pais Albert García en ser detingut. No volien que es gravés la seva actuació. "A aquest me'l detens per agressió", ha dit a un dels agents del CNP el seu superior https://t.co/iuEcCvVean pic.twitter.com/fwj4EuWMPv — NacióDigital (@naciodigital) October 18, 2019

Un grup de fotoperiodistes i periodistes ens hem concentrat davant del Complex Policial de La Verneda (Policia Nacional) en suport a l’Albert Garcia d’ @el_pais i ens han fet fora amb amenaces. “Nosotros somos policias y podemos hacer lo que queramos. Somos la ley” — Paula Ericsson (@paulaericsson_) October 19, 2019

Detingut el redactor d’una revista local a Tarragona

Joan Viso, redactor de la revista El Replà de Vinyols i els Arcs, és detingut a Tarragona.

Més informació:

Dijous, 17 d’octubre

Manifestants d’extrema dreta ataquen periodistes



Els manifestants d’extrema dreta a la plaça Artós de Barcelona han amenaçat diversos periodistes, els han tirat bengales i pedres, els han insultat i els han amenaçat, segons explica Carme Rocamora, del diari El Jardí de Sarrià-Sant Gervasi. El nombre de periodistes afectats és indeterminat, però com a mínim ha resultat agredit un equip de Telecinco. Els ultres els han trencat la càmera i els han insultat i amenaçat.1

Arriba Democracia Nacional a #plaçaArtos. Encenen bengales i amenacen a periodistes que treballen a la plaça amb un “Queréis fuego?” pic.twitter.com/dYoE1K2zlk — Carme Rocamora (@CarmeCRS) October 17, 2019

Ultres tiren pedres i bengales contra la premsa i els Mossos d’Esquadra. Els antifeixistes segueixen manifestant-se sense incidents #plaçaArtos pic.twitter.com/9FPoggEX10 — Carme Rocamora (@CarmeCRS) October 17, 2019

Més pedres que ens llancen els ultres on som la premsa a #plaçaArtos pic.twitter.com/jjILh27dEM — Carme Rocamora (@CarmeCRS) October 17, 2019

“No graves cerda” em diuen els ultres. Venen cap a mi amb pals de fusta i ferros i posat amenaçant. També amb altres companys pic.twitter.com/GC7rXdg9Ib — Carme Rocamora (@CarmeCRS) October 17, 2019

Els ultres no paren d’amenaçar els periodistes, els increpen, es posen davant les càmeres i ens diuen que marxem. Venen cap a nosaltres amb pals i ferros#AlertaUltra pic.twitter.com/by3gQIH5yG — Carme Rocamora (@CarmeCRS) October 17, 2019

Els ultres radicals de Plaça Artós no deixen exercir la feina als periodistes i ens acaben de trencar la càmera. “No queremos prensa, solo queremos follaros” ha estat la justificació de l’agressor pic.twitter.com/VVPiM8aR2e — Júlia López Romero (@julialopez_ro) October 17, 2019

La policia dispara trets de foam contra un grup de periodistes i un resulta ferit a la cama

El periodista d’El Periódico Carlos Márquez rep un tret de foam a la cama des d’una furgona policial mentre estava amb un grup de periodistes identificats. Ha hagut de ser atès pels serveis sanitaris.

El periodista (i amic) @cmarquezdaniel del @elperiodico ha rebut tret de foam a la cama des d’una fuegoneta passeig gracia. Estava amb grup periodistes identificats. I no perd l’humor. Que consti. pic.twitter.com/zZdbTdrzoo — Guillem Sànchez (@guillem_sm) October 17, 2019

Res q no curin una truita de patates i un ibuprofeno. Molt pitjor ha quedat el Genís, de Sort, que era assegut al meu costat mentre ens atenien els sanitaris x la República (gràcies) amb el llavi partit per la meitat i li hauran de reconstruir. Jo foam a la cama, ell a la cara pic.twitter.com/rRqcw2cLu4 — Carlos Márquez (@cmarquezdaniel) October 18, 2019

Que algú dels @mossos ens expliqui per qué ha disparat foam contra un grup de sis periodistes, identificats tots amb hermilles i ha ferit a @cmarquezdaniel.Ja són masses ‘errors’.Volem poder informar lliures de coaccions i agressions #ProuAgressionsPeriodistes (foto @jordiborras) pic.twitter.com/VOS7zzOzkb — Roger Pascual (@pascualroger1) October 18, 2019

Dimecres, 16 d’octubre

Almenys 9 periodistes ferits en una nova nit de protestes a Barcelona

16-10-19 Aquest dimecres a la nit, de nou, diversos periodistes van patir lesions o ferides en les càrregues policials i les protestes:

Sira Esclasans, fotògrafa de La Mira i la Directa, rep l’impacte d’una bala de foam dels Mossos d’Esquadra a la cama, amb el resultat d’una contusió i un tall. Estava treballant perfectament identificada.

Davant la Conselleria d’Interior @mossos ha disparat bales de foam tot i tenir la premsa just davant i acreditada. Una bala ha rebotat a menys d’un pam de la meva cama esquerra mentre estava treballant. Brutal feina dels @SanitarisxRep pic.twitter.com/2z0APyeXvW — Sira Esclasans (@siraesca) October 16, 2019

Un agent d’antiavalots dels Mossos d’Esquadra colpeja i llença a terra un càmera perfectament identificat i sense que en aquell moment hi hagués manifestants en aquella zona de l’Eixample de Barcelona. No s’ha pogut saber el nom ni el mitjà pel qual treballa, ni tampoc si ha patit lesions.

EN DIRECTE Un agent dels Mossos agredeix un càmera en els enfrontaments a l’Eixample de Barcelona; vídeo de @martiurgell https://t.co/xKm8CMiVUb #SentènciaProcés pic.twitter.com/b8xHw08SLL — NacióDigital (@naciodigital) October 16, 2019

El redactor de l’Ara Xavi Tedó ha rebut diversos cops de porra davant la conselleria de l’Interior. Anava perfectament identificat amb armilla i braçalet i denuncia que ha estat una agressió «de forma gratuïta» mentre feia una fotografia a uns manifestants.

Els @mossos m’acaben de fotre un cop de porra de manera totalment gratuïta cobrint la manifestació a la conselleria d’Interior. No paren de disparar pilotes de foam — Xavi Tedó (@xavitedo) October 16, 2019

Bru Aguiló, fotògraf de Fotomovimiento, ha rebut un impacte de foam al genoll mentre treballava perfectament acreditat entre els carrers Nàpols i Sicília de l’Eixample.

Resumen de estos tres días en nuestro colectivo: un objetivo roto e impacto de proyectil en una rodilla. Gracias a todos los cuerpos policiales. De verdad, gracias, sois muy majos. — Fotomovimiento (@Fotomovimiento) October 16, 2019

Dos càmeres de Telemadrid ferits durant els avalots a Barcelona. Segons informa la mateixa cadena pública madrilenya, un hauria rebut el cop d’una llauna llançada per un manifestant, mentre que no especifica l’origen de l’altra agressió.

Tres col·laboradors de La MoscaTV, un mitjà comunitari de Barcelona, agredits per la policia. Un, amb cops de porra de la Policia Nacional i els altres dos, per projectils foam dels Mossos d’Esquadra, sense que en tinguem més detalls, de moment.

Afegiu dos porrassos de la Policia Nacional ahir a un company periodista de @contrainfos #LaMoscaTv i un projectil FOAM gentilesa dels mossos a la seva acompanyant — 📡 LaMosca.Tv 📺 (@okupemlesones) October 16, 2019

Testimonis informen que la fotògrafa de l’Ara Cristina Calderer va rebre una pedrada al turmell i va haver de ser atesa pels serveis mèdics.

El Comitè d’Empresa de l’ACN denuncia que dos periodistes de l’agència pública van resultar ferits en les concentracions a Barcelona després de respirar gasos.

Un periodista de l’ACN, ferit a Girona

Va rebre un cop com en el foc creuat de projectils foam i pedres sense que s’hagi pogut saber l’origen de la ferida, segons el Comitè de l’ACN.

Dimarts, 15 d’octubre

Dos periodistes, agredits a Tarragona per una manifestant

15-10-19 Una manifestant agredeix dos periodistes a Tarragona durant la concentració del dimarts 15 a l’Imperial Tarraco. Primer va estripar la samarreta d’un periodista no identificat i, un temps més tard, va atacar la redactora del Canal Reus Ariadna Escoda, a qui va estirar dels cabells. La periodista va haver de ser rescatada pels seus companys i un altre manifestant. Segons Escoda, la dona cridava totalment fora de si.

#Tarragona es va convertir ahir en una batalla campal després dels actes pacífics convocats per les entitats sobiranistes. Molts moments es van viure amb por. Personalment, em vaig emportar un ensurt, que 24h més tard, segueixo sentint ben present.

Ho explico👇🏻 pic.twitter.com/oe9BPLAnRs — Ariadna Escoda Padilla (@AriadnaEscoda) October 16, 2019

Diversos periodistes, ferits per les càrregues policials a Barcelona

Agressions, amenaces o intimidacions a periodistes o mitjans de comunicació

15-10-19 Les càrregues policials al carrer Mallorca han deixat diversos periodistes ferits per cops de porra i impactes de projectils foam dels Mossos d’Esquadra i també per objectes llençats pels manifestants. Des de Mèdia.cat s’ha contrastat un mínim de set informadors ferits: dos fotògrafs que prefereixen no fer públic el seu nom; el periodista Quico Sallés (El Món); un altre reporter francès; la fotògrafa Sònia Calvó Carrió, freelance per eldiario.es, que anava identificada i va avisar els agents que era premsa en repetides ocasions; la càmera de Betevé Núria Martínez, que va rebre l’impacte d’un projectil de foam, i la fotògrafa Mireia Comas, que va rebre una ampolla al cap i té un tall superficial.

Ja he rebut dels Mosdos, dues vegades — Quico Sallés (@QuicoSalles) October 15, 2019

Una redactora de l’ACN, ferida durant les càrregues a Lleida

Agressions, amenaces o intimidacions a periodistes o mitjans de comunicació

15-10-19 La periodista de l’ACN Laura Cortés ha resultat ferida a la cama mentre cobria la manifestació en protesta per les sentències a Lleida. Fonts mèdiques expliquen que les lesions podrien ser resultat de l’impacte d’un projectil foam dels Mossos d’Esquadra però que no es pot certificar amb seguretat.

Més informació:

Ferida a la cama una periodista de l’@agenciaacn mentre cobria els enfrontaments a #Lleida https://t.co/sTmYfxYgbJ — ACNponent (@ACNponent) October 15, 2019

Fereixen a Sabadell un periodista de l’ACN



Va rebre un cop per projectils o pedres llançats durant les protestes, sense que se’n tinguin més detalls, segons el Comitè de l’ACN.

Dilluns, 14 d’octubre

Dotze periodistes resulten ferits mentre cobrien les protestes a l’aeroport i Via Laietana



14-10-19 Les càrregues policials deixen un gran nombre de ferits entre els informadors que cobrien les protestes a l’aeroport del Prat. Com a mínim dotze periodistes [actualització respecte els 11 que vam explicar inicialment] han rebut lesions de diferent consideració, sobretot contusions i algun trau al cap, per cops de porra i trets de projectils foam. En un cas ha estat el cop d’un objecte llençat presumiblement per un manifestant.

Els afectats són Pol Pareja (eldiario.es), Jordi Mumbrú (Ara), Eudald Martínez (Rac 1), Elise Gazengel (Ctxt), Pau Venteo (Catalunya Ràdio), Albert Salamé (Vilaweb), Joan Giralt i Núria Gebelli (Directa) i Víctor Asensio (El Prat TV). Entre els afectats hi ha un altre fotògraf que ha preferit mantenir-se en l’anonimat i també Oriol Izquierdo, columnista de Vilaweb. La majoria de periodistes anaven perfectament identificats com a premsa amb els jupetins o braçalets reglamentaris. En algun cas han denunciat que les agressions es van produir en moments que no estaven barrejats amb manifestants i amb clara intenció d’impedir la seva feina.

Un altre cas cas és el de Freddy Davies (Directa), colpejat diverses vegades durant una càrrega de la Policia Nacional a la Via Laietana a pesar d’anar identificat amb el braçalet oficial.